O rasporedu beneficija za dječje stomatološke usluge

Raspored beneficija za dječje stomatološke usluge (Child Dental Benefits Schedule – CDBS) pokriva dio ili sve troškove osnovnih stomatoloških usluga za djecu koja ispunjavaju uvjete.

Djeca koja ispunjavaju uvjete za CDBS mogu primati opće stomatološko liječenje u javnim i privatnim stomatološkim klinikama koje u tome sudjeluju.

CDBS je dio Medicarea, australskog zdravstvenog sustava koji omogućuje pristup širokom asortimanu zdravstvenih i bolničkih usluga po niskim cijenama ili besplatno.

# Tko ima pravo?

Ne morate se prijaviti ili registrirati za CDBS. Ako Vaše dijete ima pravo na CDBS, automatski ćete dobiti pismo od Services Australia da Vas o tome obavijeste. Pismo će Vam stići poštom ili preko myGov-a.

Također, možete provjeriti ispunjava li Vaše dijete uvjete na svom myGov online računu.

Djeca ispunjavaju uvjete ako su:

* mlađa od 18 godina
* imaju pravo na Medicare, i
* primaju isplate državne potpore najmanje jednom godišnje, ili imaju roditelja, njegovatelja ili staratelja koji prima isplatu državne potpore.

## Niže su navedene državne isplate koje se ubrajaju u uvjete za CDBS.

### Isplate roditelju, njegovatelju ili staratelju

* Obiteljska porezna olakšica, dio A
* Isplata za roditeljstvo
* Dvostruka mirovina za siročad

### Isplate djetetu

* ABSTUDY
* Obiteljska porezna olakšica, dio A
* Isplata za njegovatelja
* Invalidska mirovina
* Isplata za roditeljstvo
* Posebna isplata
* Doplatak za mlade
* Doplatci za školovanje Ministarstva za pitanja veterana u sklopu:
  + Programa obrazovanja za djecu veterana (ako imaju 16-17 godina)
  + Programa obrazovanja i obuke po Zakonu o vojnoj rehabilitaciji i kompenzaciji (ako imaju 16-17 godina)

### Isplate za tinejdžerovog partnera

* Obiteljska porezna olakšica, dio A
* Isplata za roditeljstvo

# Koje su stomatološke usluge pokrivene?

Stomatološke usluge koje pokriva CDBS uključuju:

* kontrolne preglede
* rendgensko snimanje
* čišćenje
* zatvaranje pukotina
* plombe
* liječenje zubnog korijena
* vađenja zuba
* djelomične proteze.

CDBS ne pokriva ortodontsko liječenje, estetski stomatološki rad ili stomatološke usluge u bolnici.

# Kako mogu pristupiti CDBS-u?

Ako Vaše dijete ispunjava uvjete, stomatološke usluge u vrijednosti od $1,095[[1]](#footnote-1) dostupne su za korištenje tijekom dvije godine.

* Prije zakazivanja stomatološkog pregleda provjerite ispunjava li Vaše dijete uvjete.
* Kada zakazujete termin kod stomatologa, provjerite pruža li Vaša stomatološka ordinacija usluge prema CDBS-u.
* Recite im da planirate koristiti CDBS za liječenje svog djeteta.

# Više informacija

Sada više mladih Australaca ima pristup subvencioniranim stomatološkim zdravstvenim uslugama preko CDBS-a. Da biste saznali više o tome kako Vam Medicare može pomoći, posjetite medicare.gov.au/stronger (http://medicare.gov.au/stronger).

1. Ovo je indeksirani iznos za 2024. Iznos CDBS-a se prilagođava 1. siječnja svake godine. [↑](#footnote-ref-1)